armvectores/hy_wikipedia_2023 huggingface dataset:
Աննա Լինդհագեն

Աննա Լինդհագեն (շվեդերեն՝ Anna Lindhagen, լրիվ անունը Anna Jakobina Johanna Lindhagen, ապրիլի 7, 1870(1870-04-07), Katarina church parish, Ստոկհոլմ, Ստոկհոլմի լեն, Շվեդիա - մայիսի 15, 1941(1941-05-15) կամ 1941, Sofia church parish, Շվեդիա), շվեդ ակտիվիստուհի և քաղաքական գործիչ։


== Կենսագրություն ==
Աննա Լինդհագեն ծնվել է 1870 թվականի ապրիլի 7-ին, Ստոկհոլմում, Ալբերտ Լինդհագենի ընտանիքում, ուներ երկու եղբայր՝ Կարլ և Արթուր Լինդհագենները։ Աննա Լինդհագենը բժշկական կրթություն է ստացել (բուժքույր) Կարմիր խաչի բուժքույրական դպրոցում և 1902–1925 թվականներին մեծ նվիրվածությամբ աշխատել է Ստոկհոլմի աղքատ երեխաների խնամքի խորհրդատվական կենտրոնում որպես երեխաների խնամքի տեսուչ։ Միևնույն ժամանակ՝ 1911-1916 թվականներին, եղել է Շվեդիայի Սոցիալ-դեմոկրատ կանանց ասոցիացիայի Morgonbris ամսագրի խմբագիրը, 1911-1923 թվականներին՝ Ստոկհոլմի քաղաքային խորհրդի անդամ։ Լինդհագենը առաջինն էր Շվեդիայում, որը սոցիալական օգնություն էր առաջարկում այրիներին և որբներին։ 1915 թվականի ապրիլին նա Հաագայի կանանց միջազգային գիտաժողովում Շվեդիայի 16 պատվիրակներից մեկն էր։ Աննա Լինդհագենը, Աննա Օբերգսոնի հետ միասին, եղել է Շվեդիայի գաղութ-այգիների զարգացման շարժիչ ուժը։ 1906 թվականին նրանց նախաձեռնությամբ ստեղծվել է Ստոկհոլմի գաղութ-այգիների ասոցիացիան (Föreningen koloniträdgårdar i Stockholm), ներկայիս Föreningen Stor-Stockholms Koloniträdgårdar ասոցիացիայի նախորդը, որտեղ Աննա Լինդհագենը դարձել է տնօրեն, իսկ Աննա Օբերգսսոնը՝ գանձապահ։ Երկուսն էլ 1921 թվականից Ստոկհոլմի գեղեցկության խորհրդիանդամ են եղել։ Աննա Լինդհագենը մասնակցել է նաև կանանց իրավունքների պաշտպանության պայքարին, մասնավորապես՝ քվեարկության իրավունքի համար։ Նրա եղբայրը՝ Կարլը, հայտնի էր որպես Ռիքսդագում կանանց շարժման ամենաակտիվ կողմնակիցներից մեկը։ Լինդհագենը կազմակերպել է հանդիպումներ՝ ստեղծելով կանանց ասոցիացիա, որը դարձավ կանանց քաղաքական իրավունքների պաշտպանության ազգային ասոցիացիա (Landsföreningen för kvinnans politiska rösträtt):
Լինդհագենը մահացել է 1941 թվականի մայիսի 15-ին, թաղված է Ստոկհոլմի Հյուսիսային գերեզմանատանը (Նորրա բեգրավնինգսպլատսեն)։ Ամուսնացած չի եղել։
Ստոկհոլմում Լինդհագենը 1934 թվականից մինչև իր մահը ապրել է Fjällgatan 34 հասցեում գտնվող պատմական շենքի վերևի հարկում, որտեղ նա պարբերաբար կազմակերպել է երեկոներ երաժշտությամբ և դասախոսություններով` հայտնի հեղինակների, նկարիչների, գիտնականների և երաժիշտների մասնակցությամբ։ Սենյակներից մեկը՝ Ստիգբերգետ քաղաքացիական սենյակը, հետագայում դարձավ թանգարան։

		
		


== Հիշատակ ==

		
		


== Ծանոթագրություններ ==


== Գրականություն ==
Barbro Hedvall (2011). Susanna Eriksson Lundqvist. red. Vår rättmätiga plats. Om kvinnornas kamp för rösträtt. Förlag Bonnier. ISBN 978-91-7424-119-8.


== Արտաքին հղումներ ==
Anna J J Lindhagen
Աննա Լինդհագենի մասին LIBRIS կայքում
Կաստելամարե դել Գոլֆո

Կաստելամարե դել Գոլֆո (իտալերեն՝  Castellammare del Golfo), կոմունա Իտալիայում, Սիցիլիայի մարզում՝ Տրապանի գավառում։
Բնակչությունը կազմում է 14 577 մարդ, բնակչության խտությունը կազմում է 115 մարդ/կմ²։ Զբաղեցնում է 127 կմ² մակերես տարածք։
Փոստային ինդեքսն է՝ 91014։ Հեռախոսային կոդը՝ 0924։


== Արտաքին հղումներ ==
Բնակավայրի պաշտոնական կայք (իտալ.)
Հոզիեր

Էնդրյու Հոզիեր Բըրն (մարտի 17, 1990(1990-03-17), Բրեյ, Ուիքլոու, Լենստեր, Իռլանդիա), հանդես է գալիս Hozier բեմական անվամբ, իռլանդացի երգիչ, հեղինակ կատարող։


== Կենսագրություն ==
Էնդրյու Հոզիեր Բըրնը ծնվել է Բրեյում, երաժշտի ընտանիքում։ Դպրոցն ավարտելուց հետո ընդունվել է Տրինտի քոլեջ, որտեղ ուսումնասիրել է երաժշտություն, բայց կես տարի անց թողել է համալսարանը, որպեսզի իր առաջին ձայնագրությունը կատարեր Universal Music–ում։ Ուսումնառության ընթացքում նա Trinity Orchestra քոլեջի նվագախմբի անդամ էր։ 2008 թվականից մինչև 2012 թվականը հանդես է եկել Anúna երգչախմբում, որի հետ շրջագայել է Եվրոպայում։
2013 թվականին Հոզիերը թողարկեց Take Me to Church մինի ձայնասկավառակը, որի նույնանուն սինգլը, ինչպես և նրա տեսահոլովակը Յութուբում բեկումնային էին։ Երգը կարողացավ գլխավորել iTunes–ի իռլանդական չարթը և հասնել 2–րդ հորիզոնական Irish Singles Chart–ում 2013 թվականի հոկտեմբերի 25–ին։ Հետագայում թողարկվեց երկրորդ մինի ձայնասկավառակը՝ From Eden անվամբ։ Հոզիերը մասնակցեց տարբեր երաժշտական փառատոների և ելույթներ ունեցավ ԱՄՆ–ում, ներառյալ՝ Victoria's Secret Fashion Show 2014–ում։ Երգչի առաջին Hozier անվամբ ստուդիական ձայնասկավառակը լույս է տեսել 2014 թվականի սեպտեմբերի 19–ին։ Ձայնասկավառակի մեջ մտնում են այնպիսի երգեր, ինչպիսիք են «Take Me to Church», «Work Song» և «From Eden»:


== Սկավառակագրություն ==


=== Ձայնասկավառակներ ===


=== Մինի ձայնասկավառակներ ===


=== Սինգլներ ===


== Ծանոթագրություններ ==


== Արտաքին հղումներ ==
http://hozier.com/ Հոզիեր. պաշտոնական կայք
Ժուկովա Բալկա

Ժուկովա Բալկա (ուկրաիներեն՝ Жукова Балка), ավան Ուկրաինայի Դոնեցկի մարզի Ամվրոսիևսկի շրջանում։
2001 թվականի տվյալներով Ժուկովա Բալկա ավանում բնակվում էր 129 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Վալերշթայն (Շվաբիա)

Վալերշթայն  (գերմ.՝ Wallerstein), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 3396 մարդ է (2010 թվականի դեկտեմբերի 31–ի տվյալներով)։ Զբաղեցնում է 19.45 կմ² տարածք։ Պաշտոնական կոդ՝ 09 7 79 224։


== Ծանոթագրություններ ==


== Արտաքին հղումներ ==
Պաշտոնական էջ
Պոմորիե (այլ կիրառումներ)

Պոմորիե կարող է վերաբերվել.

Պոմորիե, քաղաք Բուլղարիայի Բուրգասի մարզի համանուն համայնքում։
Պոմորիե, համայնք Բուլղարիայի Բուրգասի մարզում։
Մատենագրութիւնք (2173, Հովհաննես Երզնկացի)

Մատենագրութիւնք 2173, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2173 թվի տակ։ Ձեռագիրը գրվել է 14-րդ դար։ Գրված է թերթի վրա, որը ունի 17X12 չափս։ Ձեռագիրը կազմված է 426 թերթից։ Գրված է միասյուն, բոլրգիրով։ Ունի կիսախորան, լուսանցազարդ մանրանկարներ։ Պահպանակը ունի 7 էջ, գրված է՝ բոլրգրով վրա՝ Մաշտոցով։ Կազմը` կաշվեպատ տախտակ դրոշմազարդ, աստառը՝ սրճագույն կտավ։ Հիշատակարաններ՝ 298ա, կազմողի՝ պահպանակ Բ, հետագայի՝ 292ա (17-րդ դար)։


== Բովանդակություն ==
Ճառք։
Յաղագս երկնային շարժման։
Տոմար։
Բան համառօտ քաղեալ յԱնանիայ վրդ-ի գրոցն՝ որ Ընդդեմ թոնդրակեցոց։
Պատմութիւն Գր․ Լուսավորչի։
Սահման և կանոնք միաբանութևան եղբարց։
Խորհուրդ յարութևան Ղազարու։
Նաև՝ Յաղագս վարդավառի տօնին։


== Ծանոթագրություններ ==
(5130) Իլոնեուս

(5130) Իլոնեուս (անգլ.՝ Ilioneus), աստերոիդ Յուպիտերի տրոյացիներից։ Հայտնաբերվել է 1989 թվականի սեպտեմբերի 30-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 5,225937 ա. մ., առավելագույնը մոտենում է 5,1653 ա. մ. հեռավորության վրա և հեռանում 5,2866 ա. մ.։ Արեգակի շուրջ մեկ ամբողջական պտույտ է կատարում 4363,6 երկրային օրվա ընթացքում, իր ուղեծրով շարժվելով միջինում 0,082501 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5130) Իլոնեուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ակմեզրե

Ակմեզրե, գյուղ Արևմտյան Հայաստանում, Խարբերդի վիլայեթի Չարսանջակի գավառակում։ Գտնվում էր Խոզաթից հարավ, Արևելյան Եփրատի աջ կողմի լեռների ջրբաժան գծի վրա։
Բնակչության մասին տեղեկություններ չկան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Չեփնի

Չեփնի, գյուղ Արևմտյան Հայաստանում, Սեբաստիայի վիլայեթի Թոնուսի գավառակում։ Գտնվում էր Գեմերեկ ավանի մոտ։


== Պատմություն ==
Գյուղն ամայացել, իսկ հայերին կոտորել են 1915 թվականի Մեծ եղեռնի ժամանակ։


== Բնակչություն ==
Մինչև 1915 թվականն ուներ 400 տուն՝ 3350 հայ բնակչով։


== Տնտեսություն ==
Բնակչության հիմնական զբաղմունքը անասնապահություն, երկրագործությունն ու արհեստներն էր։


== Պատմամշակութային կառույցներ ==
Չեփնին ուներ հայկական եկեղեցի։


== Կրթություն ==
Գյուղում գործում էր հայկական դպրոց


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Էսթի Մամո

Էսթի Մամո  (եբրայերեն՝ אסתי ממו‎,հունվարի 29, 1983(1983-01-29) կամ 1983, Chilga, Semien Gondar Zone, Ամհարա, Եթովպիա), եթովպական ծագմամբ իսրայելցի մոդել և դերասանուհի։


== Կենսագրություն ==
Էսթի Մամոն ծնվել է 1983 թվականին Եթովպիայի հյուսիս-արևմուտքում գտնվող Չիլգե քաղաքի Բետա Իսրայել համայնքում։ Երբ նա 9 տարեկան էր, նրա ընտանիքը Եթովպիայից ներգաղթել է Իսրայել։ Իսրայելում նրանք ապրել են աղքատության մեջ, ինչի պատճառով էլ նրա եղբայրը 2004 թվականին ինքնասպան է եղել։
Դեռահաս տարիքում Մամոն հիմնել է պարային խումբ, որը կոչվում էր «Mango»։ Խումբը ելույթ է ունեցել Իսրայելում և ներկայացրել է այդ երկիրը Լոնդոնի Նոթինգ Հիլ պարահանդեսում։ 
Դպրոցը թողնելուց հետո Մամոն իրեն նվիրել է նորաձևությանը։ 2004 թվականից նա մասնակցել է Եվրոպայում մի շարք միջազգային ապրանքանիշերի գովազդային արշավներին։ 2005 թվականին «Blazer» տղամարդկանց ամսագրի դեկտեմբերյան համարում հրապարակված առցանց հարցման արդյունքում ամենասեքսուալ կանանց վարկանիշում Էսթի Մամոն զբաղեցրել է 97-րդ տեղը։ Նա Իսրայելում նկարահանվել է քանի հեռուստաբեմադրություններում։
Էսթի Մամոն զբաղվում է բարեգործությամբ, մասնակցում է Եթովպիայի հրեական սփյուռքի համայնքներում, ինչպես նաև Իսրայելում եթովպացի հրեաների բարեգործական աշխատանքներին։


== Ծանոթագրություններ ==


== Արտաքին հղումներ ==
Not Just a Pretty Face
Ալին (վերականգնողական կենտրոն)

Ալին Իսրայելի Երուսաղեմ քաղաքում գտնվող երեխաների և դեռահասների վերականգնողական կենտրոն է։
Սա մի եզակի հաստատություն է, որը գտնվում է Երուսաղեմի Կիրյաթ Յովելի շրջանում։
Այն իրականացնում է վնասվածքների, այրվածքների, ահաբեկչական գործողությունների և այլ պատճառներից հետո երեխաների վերականգնումը։ Սահմանափակ ֆիզիկական կարողություններ ունեցող երեխաների վերականգնում։
Աշխատակազմում ընդգրկված են բժիշկներ, բուժքույրեր, հոգեբաններ և այլք։
Կենտրոնում ընդգրկված են նախադպրոցականների ցերեկային կենտրոն` 6 ամսականից մինչև 3 տարեկան երեխաների համար, մանկապարտեզներ, հետբուհական ինտեգրման ծրագրեր և դպրոցական դասընթացներ։
Հիվանդանոցը բացվել է 1932 թվականին Միացյալ Նահանգների բնիկ, օրթոպեդ Գ. Կելլերի կողմից։
1971 թվականին կառուցվել է նոր շենք՝ շնորհիվ Մալքոլմի և Դորոթի Վոլդենբերգի նվիրատվությունների։
Ամեն տարի, 1999 թվականից ի վեր, անցկացվում է բարեգործական հեծանվավազք, որը կոչվում է Սիրո անիվներ։ Այս ակցիայի ընթացքում անցկացվում է դրամահավաք կենտրոնի երեխաների համար։ Վազքի երկարությունը 480 կմ է, տևողությունը՝ 5 օր։ Վազքը իրականացվում է տարբեր երթուղիներով՝ ճանապարհին, ճանապարհից դուրս, ճանապարհային մարտահրավեր և շրջագայություն։ Այն Իսրայելի ամենախոշոր բարեգործական մարզական իրադարձություններից մեկն է։


== Տես նաև ==
Իսրայելի հիվանդանոցների ցանկ
Իսրայելի առողջապահություն


== Ծանոթագրություններ ==


== Հղումներ ==
«Ալին» հիվանդանոց, ռուսերեն պաշտոնական կայք
Պորտսմութ

Պորտսմութ (անգլ.՝ Portsmouth), քաղաք և նշանավոր նավահանգիստ Անգլիայի հարավում, Լա Մանշի ափին։ Բնակչությունը՝ ▲248 440 մարդ (2016)։


== Տեղադրություն ==

Պորտսմութը գտնվում է Անգլիայի Հեմփշիր կոմսությունում, Ուայթ կղզու դիմաց, որից բաժանված է շատ նեղ Սոլենթ նեղուցով։ Պորտսմութ քաղաքի վարչական սահմանների մեջ է մտնում նաև Պորտսի կղզյակը, որի վրա տեղադրված է ռազմա-ծովային բազան և Թագավորական նավաշինարանը։ Այն միացված է Պորտսմութի հիմնական մասի հետ ավտոտրանսպորտային և երկաթուղային կամուրջներով։


== Պատմություն ==

Պորտսմութի առաջացումը կապված է ծովի մակերևույթի իջեցման հետ։ Ծովի ետ քաշվելու արդյունքում Պորտչեստեր նախկին նավահանգիստը մնացել էր ծովեզրից հեռու և մինչև 1194 թվականը այդ շրջանում փաստորեն նավահանգիստ չկար։ Հաշվի առնելով Պորտսի և Ուայթ կղզիների հետ կայուն կապ պահպանելու ռազմավարական կարևորությունը, Անգլիայի թագավոր Ռիչարդ I-ը այդտեղ, ծովի ափին և Պորտսիի դիմաց, բնակավայր ստեղծեց և անմիջապես նրան շնորհեց որոշ արտոնություններ՝ նոր բնակիչներ հրապուրելու նպատակով։ Քաղաքի կարգավիճակ (borough) Պորտսմութին տրվեց 1627 թ. հրովարտակով, որն ուժի մեջ է ցայսօր (որոշ փոփոխություններով)։
Պորտսմութի հայտնի նավաշինարանը, որը բնակչության աշխատանքի հիմնական աղբյուրն է, կառուցվել է դեռ 1496 թ., երբ քաղաքն արդեն ռազմա-ծովային բազա էր։ 1698-ից սկսյալ նավաշինարանը զգալիորեն ընդլայնվել է, և այժմ զբաղեցնում է 120 հեկտար տարածություն։


== Ժամանակակից քաղաքը ==

Բացի նավաշինական արդյունաբերությունից, Պորտսմութը նաև հայտնի է որպես տուրիստների զբոսավայր։ Քաղաքում պահպանվել են պատմական և ճարտարապետական նշանակություն ունեցող բազմաթիվ կառույցներ, այլ տեսարժան հուշարձաններ, այդ թվում՝ Գիլդհոլը (Պորտսմութի քաղաքապետարանի շենքը), Մայր Տաճարը (11-րդ դար), Սաութսիի դղյակը և, իհարկե, անգլիացի ականավոր գրող Չառլզ Դիքենսի ծննդյան վայրը։ Պորտսմութում է կայանված նաև Լորդ Նելսոնի հռչակավոր «Վիքթորի» ռազմանավը և նրան կից՝ Հաղթանակի թանգարանը։


== Բնակչություն ==


== Ծանոթագրություններ ==


== Արտաքին հղումներ ==
Պորտսմութի Քաղաքային Խորհրդի պաշտոնական կայքը


== Աղբյուրներ ==
Encyclopedia Britannica
Խմորագնդիկներ

Խմորագնդիկներ (գերմ.՝ Kloß) կամ կնեդլիկ (կնեդլիկ, գերմ.՝ Knödel), եվրոպական ուտեստ, որը որպես կանոն բաղկացած է ալյուրից և ձվից։ Սովորաբար ավելացվում են ապուրների մեջ կամ մատուցվում նրանց հետ, բայց կարող են մատուցվել նաև որպես առանձին (երկրորդ) ուտեստ կամ որպես աղանդերի ալյուրային բաղադրիչ։ Չինական խմորագնդիկները պատրաստվւմ են նաև մսային միջուկով։ Բելառուսում հայտնի են կարտոֆիլային խմորագնդիկները։


== Տարբեր երկրների խոհանոցում ==
Խմորագնդիկները գոյություն ունեն բելառուսական, ավստրիական, գերմանական, իտալական, ֆիննական, չեխական (կնեդլիկներ), եվրոպական (կնեդլիկ), լատինական, էստոնական (կամա), ռուսական, լեհական, ուկրաինական, թաթարական, բաշկիրական  խոհանոցներում։ Այս կամ այն տարբերակներով խմորագնդիկները կան նաև կանադական, նորվեգական և սլավոնական խոհանոցներում։ Լիտվական խոհանոցում կան կարտոֆիլային խմորագնդիկներ (կուկուլյայ)։


== Տես նաև ==
Խմորագնդիկներ (կարտոֆիլային ) - բելառուսական խմորագնդիկներ
Կնեդլիկ - չեխական կնեդլ
Նյոկի


== Ծանոթագրություններ ==


== Գրականություն ==
Клецки // Краткая энциклопедия домашнего хозяйства. — М.: Государственное Научное издательство «Большая Советская энциклопедия», 1959.


== Արտաքին հղումներ ==
«Клёцка»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907
Վասակ Հեթումյան (արքաեղբայր)

Վասակ Հեթումյան (նաև՝ Վասակ Արքաեղբայր, 13-րդ դար, Պապեռոն, Լամբրոնի գավառ, Կիլիկիայի Հայկական Թագավորություն - 1285), հայ իշխան (պարոն) Կիլիկիայի հայկական թագավորությունում, Ճանճի բերդի տերը, Պապեռոնի տեր Կոնստանդին Գունդստաբլ թագավորահոր և նրա երրորդ կնոջ որդին, Կիլիկիայի հայոց արքա Հեթում Ա-ի (1215-1270), Սմբատ Գունդստաբլի (1208-1276), Կիպրոսի թագուհի Ստեփանիա Էմիլիայի (1237-1249), Կալա-Մարիայի, Կոստանդինի և Հովհաննեսի եղբայրը, Հեթումի և Կոստանդինի հայրը, Հեթումյանների թագավորական տոհմից։


== Կենսագրություն ==
Վասակ արքաեղբայրը 1268 թվականին պատանդ է ուղարկվում Եգիպտոս՝ Մամլուքների սուլթանություն, որպեսզի ազատ արձակվի արքայորդի Լևոնը։ 1279 թվականին Լևոն Գ թագավորի կողմից ուղարկվում է Սիցիլիայի թագավորություն, որպես դեսպան։ Մահացել է 1285 թվականին։


== Վասակ իշխանի ավետարան ==

Վասակ արքաեղբայրը գրել է տվել մի ավետարան, որտեղ կա նաև իր և զավակների՝ Հեթումի և Կոստանդինի մանրանկարները։ Այն պահպանվում է Երուսաղեմի Սուրբ Հակոբյանց վանքի մատենադարանում (ձեռ. 2568, թ. 320): Մանրանկարի ներքևի հիշատակարանում գրված է՝

«Պարոն Վասակ է արքայեղբայրն Հայոց, ստացող սուրբ Աւետարանիս այս և աստուածապարգև զաւակք նորա՝ Կոստանդին և Հեթում, զորս ի պարս սիրելեացն իւր ընկալցի Քրիստոս Աստուած հայցմամբ սուրբ ծնողին իւրոյ։ Նաև զուղղող սորա զՅոհաննէս եպիսկոպոս՝ եղբայր սորա և զմերսն յիշեցէք ի Քրիստոս»։


== Ծանոթագրություններ ==
Հարցաքննություն

Հարցաքննություն, քրեական և քաղաքացիական դատավարությունում քննչական կամ դատական գործողություն, որով ձեռք են բերվում և արձանագրվում գործի համար նշանակություն ունեցող տվյալներ (ցուցմունքներ)։ Քրեական դատավարությունում հարցաքննության իրավունքը վերապահված է քննիչին, հետաքննություն կատարող անձին, դատախազին, դատական քննության փուլում և քաղաքացիական դատավարությունում՝ դատարանին։ Եթե անձը չի տիրապետում այն լեզվին, որով կատարվում է դատավարությունը, նրա հարցաքննությունը կատարվում է թարգմանչի միջոցով։ Մինչև 14, իսկ քննիչի հայեցողությամբ՝ մինչև 16 տարեկանների հարցաքննությանը հրավիրվում է մանկավարժ։ Անհրաժեշտության դեպքում հարցաքննությանը կարող են հրավիրվել նաև ծնողներն ու անչափահասի այլ օրինական ներկայացուցիչները։ Նախաքննության փուլում յուրաքանչյուր հարցաքննության մասին կազմվում է արձանագրություն, իսկ դատական քննության արդյունքներին վերաբերող մասում՝ դատական նիստի արձանագրություն։
Բեզիմյաննի (Զիմովնիկի շրջան)

Անվան այլ կիրառումների համար տե՛ս՝ Բեզիմյաննի (այլ կիրառումներ)Բեզիմյաննի (ռուս.՝ Безымянный), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Լենինսկի գյուղական համայնքի կազմի մեջ։
Ելենա Մարտիրոսյան

Ելենա Սուրենի Մարտիրոսյան  (հունվարի 24, 1948(1948-01-24), Մարգահովիտ, Կիրովականի շրջան, Հայկական ԽՍՀ, ԽՍՀՄ), հայ բուժքույր, ՊԲ ենթասպա (1994)։ 
Ավարտել է Դիլիջանի բժշկական ուսումնարանը (1971)։ 1971-1992 թվականներին աշխատել է Սևանի շրջանային կենտրոնական հիվանդանոցում, ապա՝ «Արևիկ» առողջարանային համալիրում, 1992-2000 թվականներին ծառայել է ՀՀ ԶՈՒ-ի զորամասում։
1989-1993 թվականներին մասնակցել է Քելբաջարի (Օմարի լեռնանցք), Մարտակերտի (Չափար) շրջանների ազատագրական մարտերին, բուժօգնություն ցույց տվել վիրավոր և հիվանդ ազատամարտիկներին, կազմակերպել նրանց տարհանումը։
Հակոբ Փիլիպոսյան

Հակոբ Մկրտչի Փիլիպոսյան (1926, Պլովդիվ, Բուլղարիա), հայ նկարիչ՝ կիրառական արվեստի գծով։


== Կենսագրություն ==
1943 թվականին ավարտել է Պլովդիվի արդյունաբերական-գեղարվեստական ուսումնարանը։ 1957 թվականից մասնակցել է ցուցահանդեսների։ Հեղինակ է արծաթե դեկորատիվ սկուտեղների, զարդերի։


== Ծանոթագրություններ ==
Ջերմիկի գավառակ

Ջերմիկ, գավառակ Արևմտյան Հայաստանում, Դիարբեքիրի վիլայեթում` Արղանամադենի գավառում։ Գտնվում էր Արղանա քաղաքից հարավ` Արղանա գետի հովտում։ Վարչական կենտրոնը Ջերմուկ գյուղաքաղաքն է։
Ջերմիկն ու Չնքուշի գավառակը միասին հնում մտնում էին Չորրորդ Հայքի կազմի մեջ։


== Անվան ստուգաբանություն ==
Գավառակը հայտնի էր իր տաք ծծմբային աղբյուրներով, որից էլ առաջացել է Ջերմիկ անվանումը։


== Օգատակար հանածոներ ==
Ջերմիկը հարուստ է տաք հանքային աղբյուրներով։ Նրա հանքային ջրերի մասին հիշատակումներ կան անհիշելի ժամանակներից։ Աղբյուրներն հիմնականում ունեն ծծմբային բաղադրություն։


== Բնակչություն ==
1890-ականն թվականներին գավառն ուներ 2400 հայ բնակիչ, իսկ Մեծ եղեռնի նախօրեին 5000-ից ավելի բնակիչ։


== Տնտեսություն ==
Գավառը հայտնի էր իր բանբակով, հացահատիկով, բրնձով, մրգերով և ընտիր խաղողով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Նովի Դվոր (գյուղ, Դորոգոբուժսկի շրջան)

Անվան այլ կիրառումների համար տե՛ս՝ Նովի Դվոր (այլ կիրառումներ)Նովի Դվոր (ռուս.՝ Новый Двор), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաշվապահական հաշվառման հաշիվների պլան

Հաշվային պլանը հաշվապահական փաստաթուղթ է, որը ներառում է բոլոր հաշիվները համապատասխան կոդերով և անվանումներով։


== Հաշվային պլանի կառուցվածքը ==
Հաշվային պլանը կազմված է 9 դասից։ 

Ոչ ընթացիկ ակտիվներ
Ընթացիկ ակտիվներ
Սեփական կապիտալ
Ոչ ընթացիկ պարտավորություններ
Ընթացիկ պարտավորություններ
Եկամուտներ
Ծախսեր
Կառավարչական հաշվառման հաշիվը
Արտահաշվեկշիռային հաշիվներ1-7-րդ դասերը ընդգրկում են ֆինանսական հաշվառման հաշիվները, որոնք օգտագործվում են ֆինանսական հաշվետվություններում արտացոլման ենթակա տեղեկատվության ընդհանրացման համար։ Դրանք բաժանվում են հաշվեկշիռային հաշիվների (1-5 դասեր) և գործունեության արդյունքների հաշիվների (6,7 դասեր)։ Հաշվեկշիռային հաշիվները նախատեսված են կազմակերպության ակտիվների, սեփական կապիտալի և պարտավորությունների հաշվառման համար։ Կազմակերպության գործունեության արդյունքների հաշիվները նախատեսված են կազմակերպության եկամուտների և ծախսերի հաշվառման համար։ Կառավարչական հաշվառման հաշիվները նախատեսված են արտադրական ծախսումների և արտադրանքի, աշխատանքների, ծառայությունների ինքնարժեքի, ինչպես նաև ոչ ընթացիկ նյութական և ոչ նյութական ակտիվների կառուցման կամ ստեղծման ու մշակման ծախսումների վերաբերյալ տեղեկատվության ընդհանրացման համար։ Կառավարչական հաշվառման հաշիվները օգտագործվում են կազմակերպությունում կառավարչական որոշումներ ընդունելու նպատակով։
Արտահաշվեկշիռային հաշիվները նախատեսված են կազմակերպությանը չպատկանող, բայց ժամանակավորապես նրա տրամադրության կամ օգտագործման տակ գտնվող ակտիվների առկայության և շարժի վերաբերյալ տեղեկատվության ընդհանրացման և վերահսկման համար։ Օրինակ՝ գործառնական վարձակալությամբ ընդունված հիմնական միջոցներ, պատասխանատու պահպանման. վերամշակման ընդունված ապրանքանյութական արժեքներ և այլն։
(2310) Օլշանիա

(2310) Օլշանիա (անգլ.՝ Olshaniya), աստերոիդ աստերոիդների հիմնական գոտում։ Հայտնաբերվել է 1974 թվականի սեպտեմբերի 26-ին Լյուդմիլա Ժուրավլյովայի կողմից Նաուչնիում։
Միջին հեռավորությունը Արեգակից կազմում է 3,144743 ա. մ., առավելագույնը մոտենում է 2,644 ա. մ. հեռավորության վրա և հեռանում 3,6455 ա. մ.։ Արեգակի շուրջ մեկ ամբողջական պտույտ է կատարում 2036,93 երկրային օրվա ընթացքում, իր ուղեծրով շարժվելով միջինում 0,176737 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2310) Օլշանիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կոմմունար (ավան, Դերգաչևի շրջան)

Անվան այլ կիրառումների համար տե՛ս՝ ԿոմմունարԿոմմունար (ուկրաիներեն՝ Комунар), ավան Ուկրաինայի Խարկովի մարզի Դերգաչևի շրջանում։ Բնակավայրը նախկինում նաև անվանվել է Սոբաչի։ Հիմնադրվել է 1920 թվականին։
2001 թվականի տվյալներով Կոմմունար ավանում բնակվում էր 256 մարդ։ Բնակավայրը զբաղեցնում է 0,138 կմ² տարածք։ Բնակչության խտությունը կազմում էր 1855,07 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նինոշվիլի (Լանչխութի շրջան)

Նինոշվիլի (վրաց.՝ ნინოშვილი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 94 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 318 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Քյուսաք (այլ կիրառումներ)

Քյուսաք կարող է վերաբերել՝

Ելեն Քյուսաք - ավստրալիացի գրող։
Ջոն Քյուսաք - ամերիկյան կինոդերասան։
Հուլիսի 16

Հուլիսի 16, տարվա 197-րդ (նահանջ տարիներին՝ 198-րդ) օրն է։ 

Տարվա ավարտին մնում է 168 օր


== Դեպքեր ==
0622՝ իսլամական օրացույցի սկիզբը
1661՝ Շվեդիայում թողարկվում են Եվրոպայի առաջին թղթադրամները
1782՝ առաջին անգամ ցուցադրվում է Վոլֆգանգ Ամադեուս Մոցարտի Առևանգում հարեմից օպերան
1999 - Մայքրոսոֆթ ընկերության ակցիաների գինը, որը Բիլ Գեյթսի սեփականությունն է, հասավ 100 միլիարդ դոլարի
2016 - Թուրքիայում տեղի ունեցավ հեղաշրջման փորձ


== Ծնունդներ ==
1486 - Անդրեա դել Սարտո, իտալացի նկարիչ
1746 - Ջուզեպպե Պյացցի Giuseppe Piazzi իտալացի մաթեմատիկոս, աստղագետ
1855 - Ժորժ Ռոդենբախ Georges Rodenbach բելգիացի գրող
1860 - Հանս Օտտո Հարրի Եսպերսեն, դանիացի լեզվաբան
1872 - Ռուալ Ամունդսեն Roald Amundsen նորվեգացի բնախույզ
1893 - Շարա Տալյան, երգիչ
1928 - Անդրեյ Դեմենտև Андрей Дементьев ռուս բանաստեղծ
1930 - Հրաչ Սաֆարյան, հայ բանաստեղծ
1931 - Վիկտոր Բալայան, հայ արձակագիր, լրագրող
1932 - Վիլեն Նիկողոսյան, մանրէաբան
1936 - Նորատ Տեր-Գրիգորյանց, գեներալ-լեյտենանտ
1937 - Ադա Ռոգովցևա Роговцева (Роговець) Ада Миколаївна ուկրաինացի դերասանուհի
1956 - Էդվարդ Նալբանդյան 2008 թ.-ից Հայաստանի արտգործնախարար
1960 - Սերգեյ Թովմասյան, հայ դերասան
1964՝
Աշոտ Անաստասյան, շախմատի գրոսմայստեր
Նինո Բուրջանաձե ნინო ბურჯანაძე վրաց քաղաքական գործիչ
1965 - Վահրամ Պողոսյան Արցախի պատերազմի մասնակից
1967 - Ուիլ Ֆերրել Will Ferrell ամերիկացի դերասան, դրամատուրգ
1968 - Լարի Սանգեր Larry Sanger ամերիկացի իլիսոփա
1981 - Զաք Ռենդոլֆ Zach Randolph ամերիկացի բասկետբոլիստ
1983 - Դավիթ Սամվելյան հայ արձակագիր
1988 - Սերխիո Բուսկետս Sergio Busquets իսպանացի ֆուտբոլիստ
1989 - Գարետ Բեյլ Gareth Bale ուելսցի ֆուտբոլիստ
1991 - Անդրոս Թաունսենդ անգլիացի ֆուտբոլիստ


== Մահեր ==
1963 - Նիկոլայ Ասեև, ռուս պոետ
1989 - Հերբերտ ֆոն Կարայան, ավստրիացի դիրիժոր
2012 - Ջոն Լորդ, բրիտանացի երաժիշտ


== Տոներ ==
Ուկրաինա՝ Ինքնիշխանության հռչակման օր
Ուրուգվայ՝ Ֆուտբոլի աշխարհի չեմպիոն դառնալու օր


== Ծանոթագրություններ ==
Դոլոչոպի (բազիլիկա)

Բազիլիկա Դոլոչոպի (վրաց.՝ დოლოჭოპის ბაზილიკა), վաղ քրիստոնեական եկեղեցի, որն այժմ ավերված է։ Գտնվում է Վրաստանում՝ Կախեթի մարզում՝ պատմական Նեկրեսի բնակավայրում։ Եկեղեցին 5-րդ դարի մեծ եռահարկ բազիլիկ է, որը կառուցվել է նախկինում ավերված եկեղեցու տեղում, որի թվագրությունը կատարվել է ռադիոածխածնային անալիզով և թվագրվում է Ք. ա. 387 թվական։ Այն համարվում է Վրաստանի ամենահին քրիստոնեական կառույցը։ Հայտնաբերվել է 2012 թվականին։ Բազիլիկը մտնում է Վրաստանի ազգային նշանակության անշարժ մշակութային հուշարձանների ցանկի մեջ։   


== Տեղագրություն ==
Դոլոչոպիի բազիլիկան, որն այդպես է անվանվել վաղուց լքված գյուղի պատվին, գտնվում է Ղվարել քաղաքի հյուսիսարևմտյան ծայրամասում՝ Դուրուջի գետի աջ ափին։ Եկեղեցուց մոտ 3,5 կմ դեպի արևմուտք գտնվում է Նեկրեսյան վանքը, իսկ ևս 1 կմ դեպի արևմուտք՝ Չաբուկաուրիի հնագիտական պեղումները, որոնցում պահպանվել են վաղ քրիստոնեական մեծ բազիլիկայի ավերակները, որը շատ առումներով նման է Դոլոչոպիին։
Դոլոչոպիի ավերակները հայտնաբերվել են 2010 թվականի հնագիտական հետախուզության ընթացքում և պեղել է Նոդար Բախտաձեի գլխավորած Վրաստանի ազգային թանգարանի արշավախումբը 2012 և 2015 թվականների միջև ընկած ժամանակահատվածում։ 


== Նկարագրություն ==
Եկեղեցին կառուցվել է խճից և մանրախիճից։ Դոլոչոպին Վրաստանում, և Կովկասում և արևելաքրիստոնեական աշխարհի հարևան տարածաշրջաններում խոշորագույններից մեկն է։ Եկեղեցին ծածկված էր փայտե տանիքով՝ երկաթյա մեխերով և անտեֆիկոսներով։
Եկեղեցին թվագրվում է, ըստ ճարտարապետական և հնագիտական առանձնահատկությունների, 5 դարի կեսեր։ Այն կառուցվել է ավելի վաղ եկեղեցու վրա, 25 մետր երկարությամբ և մոտ 15 մետր լայնությամբ։ Այս վաղ շերտից ստացված նմուշը թվագրվում է մ. թ. ա. 387 թվական՝ ռադիոածխածնային անալիզի տվյալներով։ Ամենայն հավանականությամբ, այն ավերվել է երկրաշարժի հետևանքով։ 5-րդ դարի բազիլիկան նույնպես վնասվել է ավելի ուշ երկրաշարժի հետևանքով։ Եկեղեցու հյուսիս-արևելյան անկյունը հարմարեցվել է 8-րդ կամ 9-րդ դարում թաղման մատուռի տակ, որը գործել է առնվազն մինչև 12-13-րդ դարեր։
Չաբուկաուրիի և Դոլոչոպիի հայտնաբերումը կասկածի տակ են դրել նախկին ենթադրությունը, որ Արևելյան Վրաստանի առաջին եկեղեցիները տիպիկ փոքր նեղ կառույցներ էին, որոնք կառուցված էին սահմանափակ թվով մարդկանց տեղավորման համար։ Ճարտարապետության տեսանկյունից Դոլոչոպի եկեղեցին եղել է տեղի եռակի բազիլիկայի նախորդը, որը բնորոշ է Վրաստանին։ Եկեղեցու և տանիքի ընդհանուր ճարտարապետության, ինչպես նաև տեղում հայտնաբերված լուսավորող սարքերի ասպեկտներն ունեն արևելաեվրոպական բնորոշ գծեր, մինչդեռ ապսիդայի որոշ դետալներ և դրամագիտական գտածոները տեղում ցույց են տալիս Սասանյան ազդեցությունը։


== Ծանոթագրություններ ==


== Գրականություն ==
Bakhtadze, Nodar; Mamiashvili, Vazha; Gabekhadze, Bachana დოლოჭოპის ბაზილიკის არქეოლოგიური კვლევა ნაქალაქარ ნეკრესში(վրաց.) // Online Archaeology. — 2015. — Т. 8. — С. 110—133.
Loosley Leeming, Emma Architecture and Asceticism: Cultural Interaction between Syria and Georgia in Late Antiquity. — Brill, 2018. — (Texts and Studies in Eastern Christianity, Volume: 13). — ISBN 978-90-04-37531-4
Սեմենովկա (գյուղ, Պերվոմայսկի շրջան)

Անվան այլ կիրառումների համար տե՛ս՝ ՍեմենովկաՍեմենովկա (ուկրաիներեն՝ Семенівка), գյուղ Ուկրաինայի Խարկովի մարզի Պերվոմայսկի շրջանում։ Հիմնադրվել է 1730 թվականին։
2001 թվականի տվյալներով Սեմենովկա գյուղում բնակվում էր 211 մարդ։ Բնակավայրը զբաղեցնում է 0,938 կմ² տարածք։ Բնակչության խտությունը կազմում էր 224,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բույանովո (գյուղ, Կրասնինսկի շրջան)

Անվան այլ կիրառումների համար տե՛ս՝ ԲույանովոԲույանովո (ռուս.՝ Буяново), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օսպեդալետո դ’Ալպինոլո

Օսպեդալետո դ’Ալպինոլո (իտալերեն՝ Ospedaletto d'Alpinolo), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1846 մարդ, բնակչության խտությունը կազմում է 364 մարդ/կմ²։ Զբաղեցնում է 5 կմ² մակերես։ Փոստային ինդեքս՝ 83014, հեռախոսային կոդ՝ 0825 ։ 
Գյուղի հովանավորն է սուրբ Սանտի Ֆիլիպո է Ջակոմոն։


== Ժողովրդագրություն ==
Բնակչության թվաքանակի փոփոխությունները


== Կոմունային վարչակազմ ==
Հեռախոսահամար։ 0825 691209
Էլեկտրոնային հասցե։ info@comuneospedaletto.it
Պաշտոնական կայք։ http://www.comuneospedaletto.it/ Archived 2012-09-03 at the Wayback Machine.


== Արտաքին հղումներ ==
http://www.comuneospedaletto.it/ Archived 2012-09-03 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
228

228 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 228 թվականն է, 
III դարի 28-րդ տարին։


== Դեպքեր ==


== Ծնունդներ ==


== Մահեր ==
Վալսեկիլյո (քաղաք)

Վալսեկիլյո (իսպ.՝ Valsequillo), քաղաք և համայնք Իսպանիայում՝ անդալուզական Կորդովա պրովինցիայի Վալյե դել Գվադիյատո շրջանում։ Զբաղեցնում է 122 կմ² տարածք։ Բնակչությունը՝ 401 մարդ (2010 թվականի տվյալներով)։ Պրովինցիայի վարչական կենտրոնից ունի 106 կմ հեռավորություն։


== Բնակչություն ==


== Ծանոթագրություններ ==


== Արտաքին հղումներ ==
Valsequillo Archived 2007-09-29 at the Wayback Machine.
(5119) 1988 RA1

(5119) 1988 RA1, աստերոիդ Յուպիտերի տրոյացիներից։ Հայտնաբերվել է 1988 թվականի սեպտեմբերի 8-ին Պոլ Յենսենի կողմից Բրորֆելդեում։
Միջին հեռավորությունը Արեգակից կազմում է 5,19756 ա. մ., առավելագույնը մոտենում է 4,6245 ա. մ. հեռավորության վրա և հեռանում 5,7706 ա. մ.։ Արեգակի շուրջ մեկ ամբողջական պտույտ է կատարում 4328,1 երկրային օրվա ընթացքում, իր ուղեծրով շարժվելով միջինում 0,083177 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,95° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5119) 1988 RA1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լեոնարդո դա Վինչիի անվան միջազգային օդանավակայան

Հռոմի Լեոնարդո դա Վինչիի անվան  միջազգային օդանավակայան Ֆյումիչինո (իտալերեն՝ L'aeroporto di Roma-Fiumicino),  Իտալիայի խոշորագույն օդանավակայաններից մեկը։ 2011 թվականին նրա ծառայություններից օգտվել են գրեթե  37 միլիոն ուղևորներ։ Տեղակայված է Հռոմի հարավ - արևմտյան մասում,  իտալական մայրաքաղաքի կենտրոնից ուղիղ 30 կմ հեռավորության վրա,  Ֆյումիչինո կոչվող ոչ մեծ քաղաքում։ Անվանումն ստացել է աշխարհահռչակ նկարիչ Լեոնարդո դա Վինչիի պատվին։


== Պատմություն ==
Նոր օդանավակայանի բացման արարողությունը կատարվել է 1961 թվականի հունվարի 15-ին։ Այն փոխարինեց նախկին փոքր Չամպինո  օդանավակայնին, որում դեռևս սպասարկում են որոշ  թռիչքներ, ինչպես նաև իրականացվում են ցածր գնով ավիափոխադրումներ։ Բացման ժամանակ կառուցված էին երկու թռիչքուղիներ, 
սակայն, մի քանի տարի անց  Alitalia կազմակերպությունը նախագծեց նոր թռիչքուղի (16L/34R), տեմինալ և սպասասրահ, տեխսպասարկման բազա։
Այս պահին Լեոնարդո դա Վինչի օդանավակայանն ունի չորս թռիչքուղիներ՝ 16L/34R և 16R/34L (երկարությունը գրեթե 4,000 մ), 16C/34C (կից 16L/34R), որն էլ սովորաբար օգտագործվում է 16L/34R և 07/25 վերանորոգողական աշխատանքների ժամանակ, ինչպես նաև որոշ քամոտ օրերի թռիչքների ժամանակ։
2005 թվականից օդանավակայանը ունի մասնագիտացված սահուն ճանապարհային III բ դասի համակարգ (ILS), իսկ   2007 թ. իրականացվել են նորարարական աշխատանքներ, ինչը թույլ է տալիս ավելացնել թռիչքների ու վայրէջքների քանակը մառախլապատ օրերին, հասցնելով մեկ ժամում 10-ից 30։
Օդանավակայանի տերմինալը արդիականացվել է 1990-ականներին։
1991 թ.- բացվեց ներքին թռիչքների 12 կառանման տեղ (Պիրս Ա),
1995 թ.- բացվեց 10 հեռաչափով միջազգային կառանման տեղ  ((պիրս Բ),
 
1999 թ. բացվեց արևմտյան սատելլիտը՝ 11 հեռասանդուղքով (Satellit C), որը միացված է  դեպի մաքսակետ տանող Ա հիմնական տերմինալին),
2000 թ. Բացվեց նոր ներքին տերմինալ (Տերմինալ Ա)։ Տերմինալային շենքերը վերակառուցվում են նաև ներկա պահին. տերմինալ l Ա (և պիրս Ա), Տերմինալ ԱԱ,
Տերմինալ Բ  (և պիրս Բ), Տերմինալ Ց (և սատելլիտ),
2004 - բացվեց նոր բեռնափոխադրիչ տերմինալ Կարգո-Սիտի,
2008 - բացվեց տերմինալ 5-ը (տարվա մեջ 950,000 ուղևորափոխադրիչ)։ Անցկացվեցին պիրս  Ց -ի շինարարական աշխատանքները,
2009 - տառերով նշանակված տերմինալները փոխարինեցին թվերով՝  - Ա -ն դարձավ Տ1, ԱԱ - Տ2, B և Ց- Տ3, տերմինալ 5 -ը մնաց T5:
2010 -  ներդրվեց բեռնափոխադրման նոր համակարգ։
Մոտակա պլանների մեջ հետևյալ բարեփոխումներն են լինելու՝
Էներգոսպասարկման ավտոմատացում,
ուղեբեռի տեսակավորման երկրորդ  համակարգի շինարարության ավարտը.
նոր C  պիրս (միջազգային ուղևորափոխադրումների համար)  16 լրացուցիչ կառանման տեղերով։


== Ավիաընկերություններ ==


== Տերմինալ ==


=== Տերմինալ T2 (նախկին AA) ===


=== Տերմինալ T3 (նախկին B և C) ===


=== Տերմինալ T5 ===


== Պատկերասրահ ==

		
		
		
		


== Արտաքին հղումներ ==
Леонардо да Винчи аэропорт - Рим - Фьюмичино Archived 2018-04-22 at the Wayback Machine. (ռուս.)
Леонардо да Винчи аэропорт - Рим - Фьюмичино Կաղապար:It icon
Фотографии аэропорта Фьюмичино Archived 2016-12-21 at the Wayback Machine.


== Ծանոթագրություններ ==
Սանտու Աֆոնսու

Սանտու Աֆոնսու (պորտ.՝ Santo Afonso), համայնք Բրազիլիայի Կենտրոնաարևմտյան տարածաշրջանում՝ Մատու Գրոսու նահանգի կազմում։ Գտնվում է Մատու Գրոսու նահանգի հարավկենտրոնական մասում։ Մտնում է Ալտու Պարագուայի գավառի կազմի մեջ։ Բնակչությունը կազմում է 2162 մարդ՝ 2006 թվականի տվյալներով։ Գրավում է 1 169,503 կմ2 տարածք։ Բնակչության խտությունը կազմում է՝ 1,8 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 18.782.802,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 7.558,47 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,728 (տվյալները ՄԱԿ-ի զարգացման ծրագրի)։


== Ծանոթագրություններ ==
Փոքրիկ (հեռուստասերիալ)

Փոքրիկ (իտալերեն՝ Baby), իտալական պատանեկան վեբ սերիալ, որը թողարկվել է Նեթֆլիքս հեռուստաալիքի կողմից։ Առաջին եթերաշրջանի պրեմիերան կայացել է 2018 թվականի նոյեմբերի 30-ին։ Սերիալը պատմում է Հռոմի էլիտար միջնակարգ դպրոցի ուսանողների մասին, որոնք զբաղվում են մարմնավաճառությամբ։ Այն հիմնված է Հռոմում երկու բարձր դասարանցիների պատմության վրա, որոնք ներգրավված են 2014 թվականին անչափահաս մարմնավաճառների հանցավոր խմբավորման մեջ։
2018 թվականի դեկտեմբերին Նեթֆլիքսը սկսել է սերիալի երկրորդ եթերաշրջանի նկարահանումները, որի պրեմիերան կայացել է 2019 թվականի հոկտեմբերի 18-ին։ Սերիալը ունենալու է երրորդ և վերջին եթերաշրջան, որի նկարահանումները, հավանաբար, սկսվելու են 2020 թվականի մայիսից։


== Դերասանական կազմ և կերպարներ ==
Վենեդեթա Փորքալի՝ Կիարա Ալթիերի, ավագ դպրոցի աշակերտուհի, որը Լյուդովիկայի, Ֆաբիոյի և Կամիլայի լավագույն ընկերուհին է, Նիկոլոյի նախկին ընկերուհին և Դամինոյի ընկերուհին։
Ալիսա Պագանի՝ Լյուդովիկա Սթորթի, միայնակ ավագ դպրոցի աշակերտուհի, որը ծանոթացնում է Կիարային մարմնավաճառության աշխարհի հետ, Կիարայի լավագույն ընկերուհին։
Ռիկարդո Մանդոլինի՝ Դամինո Յունս, Կիարայի երկրորդ ընկերը։
Չաբելի Սեսթր Գոնզալեզ՝ Կամիլա Գովենդեր Ռոզի, Կիարայի և Ֆաբիոյի լավագույն ընկերը, Նիկոլոսի քույրը։
Բրենդո Փեքիթո՝ Ֆաբիո Ֆեդելի, Կիարայի և Կամիլայի լավագույն ընկերը։
Լորենզո Զոորզոլո` Նիկոլո Գովենդեր Ռոզի, Կիարայի նախկին ընկերը, Կամիլայի եղբայրը, Վիրջինիայի ընկերը։
Գալեթի Ռենզի` Էլզա


== Ծանոթագրություններ ==
Լյախտովկա

Լյախտովկա (ռուս.՝ Ляхтовка), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 11 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ահմեդ I

Ահմեդ I (օսմ. آحمد اول‎ — Âhmed-i evvel, թուրքերեն՝ Birinci Ahmet, ապրիլի 18, 1590(1590-04-18), Մանիսա, Անատոլիայի էլայեթ, Օսմանյան կայսրություն - նոյեմբերի 22, 1617(1617-11-22)[…], Թոփքափը ամրոց, Rumelia Eyalet, Ստամբուլ, Օսմանյան կայսրություն), Օսմանյան կայսրության սուլթան 1603 - 1617 թթ.։ Մուհամմեդ III-ի որդին է։ Ահմեդը մեծ ճանաչում է ստացել Կապույտ մզկիթի կառուցման համար, որը Թուրքիայի ամենահայտնի մզկիթներից է։


== Կառավարում ==

Ահմեդը Մուհամմեդ III-ի որդին է, իսկ նրա մայրը եղել է հույն ստրկուհի Հանդան սուլթանը։
Երբ նա բազմեց գահին, նրա հորաքույներն էին Այշե սուլթանը, Ֆաթմա սուլթանը, Միհրիմահ սուլթանը, Ֆահրի սուլթանը, Միհրիբան սուլթանը և Ռուքե սուլթանը, ինչպես նաև հզոր տատիկը` Սաֆիե սուլթանը դեռևս կենդանի էին։ Նա ուներ մեկ եղբայր` Մուստաֆա I–ը և մեկ քույր, ով ամուսնացել էր Կարա Դավուդ–փաշայի հետ։
Նրա կառավարման առաջին տարիներին Օսմանյան կայսրությունը պատերազմներ մղեց Հունգարիայի և Պարսկաստանի դեմ, ինչը շատ վատ անդրադարձավ կայսրության տնտեսության և վարկանիշի վրա, քանի որ 1606 թվականին կնքվեց Սիտվատորոկի պայմանագիրը, որով չեղարկվեց Ավստրիայի կողմից վճարվելիք տուրքը։ Օսմանյան կայսրությունը այնուհետև պարտություն կրեց Սեֆյանների կայսրությունից Աբբաս I Սեֆիի գլխավորությամբ, ինչի արդյունքում Արևելյան Հայաստանը, Վրաստանը և այլ տարածքներ անցան Պարսկաստանին։


=== Օսմանա-սեֆյան պատերազմ 1604-06 ===
Գահ բարձրանալուց հետո Ահմեդը Սիգալազադե Յուսուֆ Սինան փաշային նշանակեց արևելյան բանակի հրամանատար։ Նրա բանակը դուրս եկավ Կոստանդնուպոլսից 1604 թվականի հունիսի 15-ին, ինչը չափազանց ուշ էր, որովհետև պարսիկները արդեն նվաճել էին Երևանը և մտել էին Կարս, և միայն դիմադրության հանդիպեցին Ախալցխայում։ Սինան փաշան որոշեց ձմեռել Վանում, սակայն տեղափոխվեց Էրզրում, որպեսզի կանգնեցնի պարսիկների գրոհը։ Այն դժգոհությունների առիթ դարձավ օսմանցիների համար։
1605 թվականին Սինան փաշան շարվեց դեպի Թավրիզ, սակայն նրան չմիացավ Կյոսե Սեֆեր փաշան, նրա բանակը շարժվեց անկախ Սինանի բանակից։ Օսմանյան բանակը պարտություն կրեց Ուրմիայում և նահանջեց Վան, որց հետո Դիարբեքիր։ Այստեղ Սինան փաշայի դեմ ապստաբություն եղավ, որը կազմակերպեց Հալեպի բեյը։ Սինան փաշան մահացավ և պարսիկները կարողացան նվաճել Գանձակը, Շիրվանը և Շամախին Աղվանքում։


=== Պատերազմ Հաբսբուրգների դեմ 1604-06 ===
Գլխավոր Վեզիր Մալկոչ Ալի փաշան ուղևորվեց արևմտյան ռազմաճակատ Կոստանդնուպոլսից 1604 թվականի հունիսի 3-ին և հասավ Բելգրադ, սակայն մահացավ այստեղ։ Նրան փոխարինեց Լալա Մեհմեդ փաշան։ Նրա գլխավորությամբ օսմանցիները վերանվաճեցին Պեստ և Վակը, սակայն ձախողվեցին Էցտերգոմում, քանի որ եղանակային պայմանները լավը չէին։ Մինչդեռ Տրանսիլվանիայի արքա, Ստեֆան Բոսկեյը, ով տարածքը հայտարարել էր անկախ, ձևական աջակցում էր Հաբսբուրգներին և օսմանցիները նրանից օգնություն խնդրեցին։ Ստեֆանը օգնեց օսմանցիներին նվաճել Էցտերգոմը 1605 թվականի նոյեմբերին։
Սակայն Ջալալինների ապստամբությունը Անատոլիայում և արևելյան ճակատում պարտությունները ստիպեցին Մեմեդ փաշային վերադառնալ։


== Ծանոթագրություններ ==
Ժեժելև

Ժեժելև (ուկրաիներեն՝ Жежелів), գյուղ Ուկրաինայի Վիննիցայի մարզի Կազատինի շրջանում։ Հիմնադրվել է 1540 թվականին։
2001 թվականի տվյալներով Ժեժելև գյուղում բնակվում էր 1 456 մարդ։ Բնակավայրը զբաղեցնում է 7,83 կմ² տարածք։ Բնակչության խտությունը կազմում էր 185,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոնդյան փողրակ

Զոնդյան փողրակ, խորջրյա փողրակ Հնդկական օվկիանոսի արևելյան մասում՝ Անդամանյան, Նիկոբարյան և Մեծ Զոնդյան կղզիների լանջերի երկայնքով։ Երկարությունը շուրջ 2900 կմ է, միջին լայնությունը՝ 49 կմ, խորությունը մինչև 7729 մ (Հնդկական օվկիանոսի ամենամեծ խորությունը)։ Հայտնի է նաև Ճավայի փողրակ անունով։


== Ծանոթագրություններ ==
Պոզդնեևկա (այլ կիրառումներ)

Պոզդնեևկա, կարող է վերաբերել՝

Պոզդնեևկա - սլոբոդա Ռուսաստանի Դաշնության Ռոստովի մարզի Միլլերովսկի շրջանում
Պոզդնեևկա - գյուղակ (խուտոր) Ռուսաստանի Դաշնության Ռոստովի մարզի Վեսյոլիի շրջանում
Վերխնիե Պետրովցի

Վերխնիե Պետրովցի (ուկրաիներեն՝ Верхні Петрівці), գյուղ Ուկրաինայի Չեռնովցիի մարզի Ստորոժինեցի շրջանում։
2001 թվականի տվյալներով Վերխնիե Պետրովցի գյուղում բնակվում էր 3 747 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լը Բա Սիգելա

Լը Բա Սիգելա (ֆր.՝ Le Bas-Ségala), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2013 թվականի դրությամբ կազմում է 1638 մարդ, բնակչության խտությունը` 19.90 մարդ/կմ²։ Բնակավայրը զբաղեցնում է 82.33 կմ² տարածք։
Բնակավայրը ստեղծվել է 2016 թվականի հունվարին` Լա Բաստիդ լ'Էվեկ, Սեն Սալվադու և Վաբր Տիզակ համայնքների միավորման արդյունքում։


== Վարչական բաժանում ==


== Տես նաև ==
Ավերոն գավառի համայնքների ցանկ


== Ծանոթագրություններ ==


== Արտաքին հղումներ ==
INSEE
ԱՄՆ Արևմտյան հայոց թեմ

Ամերիկայի Միացյալ Նահանգների Արևմտյան թեմ, կազմավորվել է 1927 թվականին՝ Ամենայն հայոց կաթողիկոս Գևորգ Ե Սուրենյանցի հայրապետական կոնդակով։ Առաջնորդանիստը Լոս Անջելեսի Սուրբ Գրիգոր Լուսավորիչ եկեղեցին է։ ԱՄՆ-ի Արևմտյան թեմի գործունեությունը տարածվում է երկրի արևմտյան նահանգների վրա՝ իր մեջ ընդգրկելով 25 ծուխ։ Առաջնորդարանը սկզբում Ֆրեզնոյում էր, 1957 թվականից՝ Լոս Անջելեսում։ Թեմի առաջին առաջնորդն էր Գարեգին եպիսկոպոս Խաչատուրյանը (1951-1961 թվականներին՝ Կ. Պոլսի հայոց պատրիարք)։ Տարբեր տարիներ ԱՄՆ-ի Արևմտյան թեմը գլխավորել են Շնորհք եպիսկոպոս Գալոատյանը (1953-1956, հետագայում՝ 1961-1990 թվականներին, Կ. Պոլսի հայոց պատրիարք), Թորգոմ եպիսկոպոս Մանուկյանը (1962-1966), Վաչե արքեպիսկոպոս Հովսեփյանը (1971-2003) և ուրիշներ։ Թեմի տարածքում գործող հին հայկական եկեղեցիներից են Սուրբ Պողոսը (1900 թվականից, Ֆրեզնո), Սուրբ Գրիգոր Լուսավորիչը (1910 թվականից, Ֆաուլեր), Սուրբ Աստվածածինը (1911 թվականից, Կոստա Մետս), սուրբ Սահակ-Մեսրոպը (1923 թվականից, Ֆրեզնո), Սուրբ Հովհաննեսը (1924 թվականից, Սան Ֆրանցիսկո), Սուրբ Վարդանը (1924 թվականից, Օքլենդ), Սուրբ Հակոբը (1953 թվականից Վեն Նայսի Սուրբ Պետրոս եկեղեցին, Սակրամենթո), Սուրբ Պետրոսը (1958 թվականից, Վեն Նայս), Սուրբ Անդրեասը (1964 թվականից, Քուփերթինո) և 20 այլ եկեղեցիներ տարբեր քաղաքներում։ ԱՄՆ-ի Արևմտյան թեմի առաջնորդարանին կից գործում են Հայաստանյայց եկեղեցու երիտասարդական կազմակերպության, տիկնանց միության, կիրակնօրյա վարժարանների կենտրոնական իարհուրդներ՝ իրենց մասնաճյուղերով, և այլ կազմակերպություններ։ 1987 թվականին թեմը Ֆրեզնոյի շրջանում (Կալիֆոռնիա) գնել է մի մեծ ճամբար, որն ամռանը ծառայում է թեմի զանազան ծխերից ավելի քան 500 աշակերտների հայեցի դաստիարակության, իսկ ձմռանը՝ չափահասների կրոնական և կրթական դաստիարակության համար։ Ճամբարին օգնություն են ցույց տալիս ծխական և համայնքային տարբեր կազմակերպություններ։ Առաջնորդարանին կից գործում է հանձնախումբ, որը մշակում է ճամբարի գործունեության ծրագրերը։ Վերջին երկու տասնամյակների ընթացքում առաջնորդարանը բեմում ծառայելու է հրավիրել հոգևոր հովիվների՝ հատկապես Երուսաղեմից և Հայաստանից։ 1999 թվականին թեմի հոգևորականների ընդհանուր թիվը շուրջ 30 էր։ Առաջնորդարանի հովանավորությամբ գործում է Փասադենայի Սուրբ Գրիգոր Լուսավորիչ եկեղեցուն կից Ալֆրեդ և Մարգարիտ Հովսեփյան ամենօրյա հայկական վարժարանը։ Թեմը յուրաքանչյուր եկեղեցուն կից ունի հայոց լեզվի կիրակնօրյա և շաբաթօրյա դասընթացներ։ 1979 թվականից լույս է տեսնում ԱՄՆ-ի Արևմտյան թեմի «Մայր եկեղեցի» պաշտոնաթերթը՝ հայերեն և անգլերեն բաժիններով։ ԱՄՆ-ի Արևմտյան թեմը զգալի նյութական օգնություն է ցույց տվել 1988 թվականի Սպիտակի երկրաշարժից տուժած Հայաստանին և մարտնչող Արցախին։ Ստեփանավան քաղաքում թեմի օժանդակությամբ կառուցվել է վարժարան (750 աշակերտի համար)։ Քուփերթինոյի Սուրբ Անդրեաս եկեղեցին ԱՄՆ-ի Արևմտյան թեմի առաջնորդն է Հովնան արքեպիսկոպոս Տերտերյանը (2003 թվականից)։


== Աղբյուրներ ==
ԱՄՆ Արևմտյան հայոց թեմ
Աստրոգան

Աստրոգան (ռուս.՝ Астрогань), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 97 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հերմես (այլ կիրառումներ)

Հերմես անունը կարող էվերաբերել հետևյալ հասկացություններին.

Հերմես, հին հունական աստված, Զևսի և Մայայի որդին։
Հերմես Եռամեծ, հնավանդ իմաստասերի անվանում կամ տիտղոս, որը համարվում էր եգիպտական իմաստության աստված Թոթի և հունական Հերմես աստծու մարմնավորումը։
Հերմես, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Անտառային էստրադայում

«Անտառային էստրադայում» (ռուս.՝ «На лесной эстраде»), խորհրդային նկարված մուլտիպլիկացիոն ֆիլմ՝ ստեղծված 1954 թվականին ռեժիսոր Իվան Ակսենչուկի կողմից Սերգեյ Միխալկովի «Զգույշ թռչունները» (ռուս.՝ «Осторожные птицы») և «Նապաստակը հարբած ժամանակ» (ռուս.՝ «Заяц во хмелю») առակների մոտիվներով։ Մուլտֆիլմում անտառի կենդանիներն ըստ ավանդության ծաղրում են մարդկային արատները։


== Սյուժե ==
Բադաքլորն իր օգնականների հետ անտառային էստրադայում ներկայացում է կազմակերպում կենդանիների համար։ Նա բեմից պատմում է առակներ անտառի բնակիչների մասին։ Առաջին առակն արջի մասին է, որի վզին առաջանում է չիբան, և նրա ջերմությունը բարձրանում է։ Բժիշկ թռչունները խորհրդակցություն են կազմակերպում, բայց այդպես էլ ընդհանուր եզրակացության չեն գալիս, թե ինչպես օգնեն Արջին։ Բարեբախտաբար մոտակայքով թռչում էր մեղուն, որը կծում է արջի վիզը։ Վերքը կորչում է, և արջն ապաքինվում է։ Երկրորդ առակը նապաստակի մասին է, որը հարբած տուն վերադառնալիս ընկնում է առյուծ ճանկը։ Սակայն ի ծնե խորամանկությունն ու սրամտությունը Շլդիկին օգնում են փրկվել։


== Ստեղծողներ ==
Ստեղծողների ցանկը կազմվել է ըստ մուլտֆիլմի տիտրերի։


== Վերահնչյունավորում ==
2001 թվականին մուլտֆիլմը վերականգնվել է ու նորից հնչյունավորվել «Студия АС» և «Детский сеанс 1» ընկերությունների կողմից։ Նոր տարբերակում ամբողջովին փոխվել է ֆոնոգրաման, հնչունավորմանը մասնակցել են ժամանակակից դերասաններ, տիտրերում փոխվել են հնչունային ռեժիսորի և հնչունավորման դերասանների անունները։ Վերահնչյունավորումը խիստ բացասական է գնահատվել ինչպես հեռուստադիտողների մեծ մասի, այնպես էլ պրոֆեսիոնալ միության անդամների կողմից։ Վերականգնման որակը նույնպես երբեմն քննադատության է արժանացել։


== Վերաթողարկում ==
Մուլտֆիլմը պաշտոնապես թողարկվել է DVD սկավառակով «Союз-видео» ընկերության կողմից «Տոնական մուլտհամերգ» (ռուս.՝ «Праздничный мультконцерт») հավաքածուում։ «Անտառային էստրադայում» մուլտֆիլմից բացի հավաքածուում ընդգրկվել են ևս յոթ մուլտֆիլմեր՝ «Ուղիղ երեքն անց տասնհինգ...» (ռուս.՝ «Ровно в три пятнадцать»), «Գարնանային մեղեդիներ» (ռուս.՝ «Весенние мелодии»), «Փոքրիկ նավակը» (ռուս.՝ «Катерок»), «Մաշենկայի համերգը» (ռուս.՝ «Машенькин концерт»), «Երաժիշտ այծը» (ռուս.՝ «Козёл-музыкант»), «Որտե՞ղ եմ ես նրան տեսել» (ռուս.՝ «Где я его видел?»), «Օտար ձայն», (ռուս.՝ «Чужой голос»)։

Ձայն – Ռուսերեն Dolby Digital 1.0 Mono,
Տարածաշրջանային կոդ – 0 (All),
Պատկեր – Standart 4:3 (1,33:1),
Գույն – PAL,
Փաթեթավորում – Կոլեկցիոն հրատարակություն,
Տարածող – «Союз-видео»։


== Արձագանքներ ==

— Գեորգի Բորոդին, «Իվան Ակսենչուկի 90-ամյակի առթիվ»


== Ծանոթագրություններ ==


== Արտաքին հղումներ ==
«Անտառային էստրադայում» մուլտֆիլմը «Անիմատոր.ռու» կայքում
«Անտառային էստրադայում» «Հայրենական կինոյի հանրագիտարան» կայքում
Սինոռ (Բաբերդի գավառ)

Սինոռ, գյուղ Արևմտյան Հայաստանում, Էրզրումի վիլայեթի Բաբերդի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==